A BIZOTTSÁG 943/2006/EK RENDELETE
(2006. június 26.)
az iskolai tanulók tejjel és egyes tejtermékekkel való ellátására irányuló közösségi támogatás tekintetében az 1255/1999/EK tanácsi rendelet alkalmazásával kapcsolatos szabályok megállapításáról szóló 2707/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 15. cikkére és 47. cikke második francia bekezdésére,
mivel:
(1)
Az 1255/1999/EK rendelet 14. cikkének (3) bekezdése rögzíti a tanulók tejtermékekkel való ellátásához nyújtandó támogatási összegeket a 2005. július 1-jétől2006. június 30-ig tartó időszakra vonatkozóan.
(2)
Annak érdekében, hogy lehetővé váljék a nemzeti közigazgatási szervek és az iskolatej-program végrehajtásával megbízott szervek számára a támogatási kifizetések folyósítása, a 2707/2000/EK bizottsági rendeletben (2) egy átmeneti rendelkezés bevezetésére került sor arra az esetre, ha a 2004/2005-ös tanév végén a támogatási mértékben változás következne be.
(3)
Azoknak a tagállamoknak, amelyekben a 2005/2006-os tanév júliusban ér véget, a támogatás mértékének változása miatt továbbra is nehézségekkel kell szembenézniük a támogatási kifizetések folyósítása során. Helyénvaló kiterjeszteni az említett rendelkezést a 2005/2006-os tanévre.
(4)
A 2707/2000/EK rendeletet mindezeknek megfelelően módosítani kell.
(5)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2707/2000/EK rendelet 4. cikke (3) bekezdésének második albekezdése helyébe a következő szöveg lép:
„A 2005/2006-os tanév tekintetében azonban ha a tagállamban a tanév júliusban ér véget, július hónapra a június első napján érvényes támogatási mértéket lehet alkalmazni.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 26-án.